ხერხა
ხერხა (ლათ. Cladium) — მრავალწლოვან ბალახოვან მცენარეთა გვარი ისლისებრთა ოჯახისა. მათი სიმაღლე 100 – 200 სმ აღწევს. მიწისქვეშა მხოხავი ფესურა აქვთ. 4 – 5 სახეობა იზრდება სუბტროპიკულ, ტროპიკულ და ზომიერი კლიმატის ქვეყნების ბალახოვან ჭაობებში, ტბათა დაჭაობებულ სანაპიროებზე და ზღვისპირეთის დამლაშებულ ჭაობებში. ერთი (ლათ. Cladium mariscus) სახეობა გვხვდება კოლხეთის დაბლობის ტორფიან ჭაობებზე. შედარებით იშვიათად აღმოსავლეთ საქართველოში. ნაპოვნია კოდორის ნამარხი ფლორის კომპლექსში, რაც მესამეულ პერიოდში მისი დაჯგუფების არსებობაზე მიუთითებს.